Rikunarita-ORG/Wikinium huggingface dataset:
# Κάρυο (βοτανική)

Τα φουντούκια είναι βοτανολογικά κάρυα.
Το **κάρυο** στη βοτανική είναι ο καρπός με σκληρό κέλυφος ορισμένων φυτών που φέρουν αδιάρρηκτο καρπό. Ενώ μερικοί ξηροί καρποί καλούνται «κάρυα», μόνο ορισμένοι θεωρούνται από τους βιολόγους **βοτανολογικά κάρυα**. Το καρύδι, για παράδειγμα, δεν συγκαταλέγεται στα (βοτανολογικά) κάρυα.

## Βοτανολογική περιγραφή

Διάγραμμα καρύου. Διάκριση μεταξύ σπόρου και καρπού.
Οι καρποί της καστανιάς, δηλαδή τα κάστανα, είναι κάρυα με τη βοτανολογική έννοια.
Ένα κάρυο στη βοτανική είναι ένας απλός ξηρός καρπός που περιέχει ένα σπόρο – σπάνια δύο – στον οποίο ο τοίχος ωοθηκών γίνεται πολύ σκληρός (πετρώδης ή ξύλινος) στην ωριμότητα, και όπου ο σπόρος παραμένει συνημμένος ή λιωμένος με τον τοίχο ωοθηκών. Για παράδειγμα, τα βοτανολογικά κάρυα παράγονται από μερικές οικογένειες της τάξης των Φηγωδών (Fagales) όπως (οι ονομασίες των καρπών αναγράφονται μετά την παύλα (–)):

* Οικογένεια Φηγοειδή (Fagaceae)
	+ Φηγός *(Fagus)* – φηγοβάλανος (οξοβάλανο)
	+ Καστανέα *(Castanea)* – κάστανο
	+ Δρυς *(Quercus)* – βελανίδι
	+ Λιθόκαρπος *(Lithocarpus)*
* Οικογένεια Σημυδοειδή (Betulaceae)
	+ Κλήθρο *(Alnus)*
	+ Κόρυλος *(Corylus)* – φουντούκι
	+ Καρπίνος *(Carpinus)*

## Ξηροί καρποί και χρήσεις

Το καρύδι (δηλ. ο καρπός της καρυδιάς) *δεν* είναι κάρυο με τη βοτανολογική έννοια.
Μερικοί ξηροί καρποί (συμπεριλαμβανομένου του καρυδιού (αρχ. ελλ. «κάρυον»)) και άλλα σπέρματα (σπόροι) που δεν έχουν τα χαρακτηριστικά της βοτανολογικής περιγραφής αλλά μοιάζουν με κάρυα:

* Δρύπες, οι οποίες είναι οι εδώδιμοι σπόροι των καρπών όπου η δερματοειδής σάρκα καταργείται κατά τη συγκομιδή.
	+ Αμύγδαλα
	+ Καρύδια
	+ Πεκάν (ελαιοκάρυδα)
	+ Κάσιους - *Anacardium occidentale* (*Ανακάρδιον το δυτικόν*)
	+ Γεβουίνη ή Χιλιανό φουντούκι (*Gevuina*) - *Gevuina avellana* (*Γεβουίνη η αβελλάνα* ή *Γεβουίνη η αβελλάνειος*)
	+ Μονγκόνγκο - *Schinziophyton rautanenii* (*Σιντσιόφυτον του Ράουτανεν*)
* Κάψα
	+ Καρύδι της Βραζιλίας - *Bertholletia excelsa* (*Βερθολλετία η υψικάρηνος*)
* Θυλάκιο
	+ Μακαδάμια ή Μακαδαμία, η κοινή Μακαντάμια- *Μακαδάμια η ακεραιόφυλλος* (*Macadamia integrifolia*) και *Μακαδάμια η τετράφυλλος* (*Macadamia tetraphylla*).
* Χέδρωπας
	+ Το αράπικο φιστίκι είναι όσπριο
* Άλλα
	+ Το κουκουνάρι είναι ο σπόρος διάφορων γυμνόσπερμων ειδών όπως πεύκης και άλλων κωνοφόρων
	+ Κάστανο του Μαλαμπάρ - *Pachira aquatica* (*Παχίρα η υδρόβια*)

## Δείτε επίσης

* Καρύδι
* Καρπός

## Εξωτερικοί σύνδεσμοι

* Linus Pauling Micronutrient Information Centre Nuts
* American Journal of Clinical Nutrition Nuts and their bioactive constituents: effects on serum lipids and other factors that affect disease risk
* Fruit and Nut Trees
* Nut research
# Κωνοφόρα

| Πευκόφυτα Χρονικό πλαίσιο απολιθωμάτων: ύστερη Λιθανθρακοφόρος–έως πρόσφατα
ΠροЄ
Є
O
Σ
Δ
Λ
Π
Τ
Ι
Κ
Πγ
Ν
 |
| --- |
|  Δάσος κωνοφόρων στη βόρεια Καλιφόρνια |
| Συστηματική ταξινόμηση |
|

|  |  |
| --- | --- |
| Βασίλειο: | Φυτά (Plantae)  |
| Συνομοταξία: | **Κωνοφόρα** (Coniferae) ή **Πευκόφυτα** (Pinophyta)  |
| Ομοταξία: | Πευκόψιδα (Pinopsida)  |

 |
| Τάξεις και οικογένειες  |
|  |
|
Cordaitales †
Πευκώδη (Pinales)
  Πευκοειδή (Pinaceae)
  Αρωκαριοειδή (Araucariaceae)
  Ποδοκαρποειδή (Podocarpaceae)
  Σκιαδοπιτυοειδή (Sciadopityaceae)
  Κυπαρισσοειδή (Cupressaceae)
  Κεφαλοταξοειδή (Cephalotaxaceae)
  Ταξοειδή (Taxaceae)
Vojnovskyales †
Voltziales † |
| Συνώνυμα |
|
Coniferophyta |

Κωνοφόρα: Αραουκάρια, που φύεται στο νότιο Ημισφαίριο του πλανήτη
Τα **κωνοφόρα**, γνωστά και ως **κωνιφερόφυτα**, είναι μία από τις 13 ή 14 συνομοταξίες του φυτικού βασιλείου, ανήκουν στα Γυμνόσπερμα και φέρουν σπόρους που είναι προστατευμένοι μέσα σε κώνους. Όλα τα κωνοφόρα είδη έχουν ξυλώδη κορμό, με τα περισσότερα να είναι δέντρα, ενώ λίγα είναι θάμνοι. Η συνομοταξία περιλαμβάνει 8 οικογένειες, 68 γένη και 630 είδη. Αν και ο αριθμός ειδών είναι μικρός, ο ρόλος των κωνοφόρων έχει πολύ μεγάλη οικολογική σημασία, επειδή κυριαρχούν σε τεράστιες εκτάσεις της Γης, όπως στην τάιγκα στο βόρειο ημισφαίριο, σε όλη την Ευρώπη και την Βόρεια Αμερική, και αποτελούν τις πρώτες ύλες για πολυάριθμα προϊόντα ξύλου και χαρτιού. Κλασικά είδη κωνοφόρων είναι το πεύκο, η ερυθρελάτη, το έλατο, το κυπαρίσσι, η τσούγκα, ο κέδρος, η λάρικα και άλλα.

## Εμφάνιση

Εμφανίστηκαν πριν από περίπου 300 εκατομμύρια χρόνια, στο τέλος της Λιθανθρακοφόρου περίοδου με φυτά που έμοιαζαν με τις σημερινές αραουκάριες, μαζί με τα γκίνγκο και τα κυκαδόφυτα. Όλα έχουν σημαντικές προσαρμογές (σπόροι, γύρη) που επιτρέπουν στα γυμνόσπερμα να μην εξαρτώνται από το νερό όσο οι πρόγονοί τους (βρύα, φτέρες). Επωφελήθηκαν από τη σταδιακή ξήρανση του κλίματος στην αρχή της Πέρμιας περιόδου και σε μεγάλο βαθμό έμειναν ανεπηρέαστα μαζική εξαφάνιση στο τέλος της Πέρμιας περιόδου. Κατά τη διάρκεια του Μεσοζωικού αιώνα ήταν η κυρίαρχη χερσαία χλωρίδα, όμως περιορίστηκαν στον Καινοζωικό αιώνα με τη μεγάλη ανάπτυξη των αγγειόσπερμων.

## Μορφολογία

Τα φύλλα του κωνοφόρου είναι σαν *βελόνες*
Είναι δέντρα με μονό συνήθως ευθύ κορμό και τα κλαδιά δεν φτάνουν σε ύψος μεγαλύτερο από αυτόν. Πολλά για να προστατευθούν από τα έντομα και τους μύκητες παράγουν ρετσίνι, που όταν απολιθώνεται γίνεται κεχριμπάρι. Κάποια είδη ξεπερνούν σε ύψος τα 100 μέτρα, όπως οι σεκόγιες. Τα περισσότερα είναι αειθαλή και έχουν μακρόστενα σε σχήμα βελόνας φύλλα, ενώ άλλα, όπως το κυπαρίσσι, έχουν επίπεδα φύλλα που μοιάζουν με λέπια. Πέντε από τα γένη (*Larix*, *Pseudolarix*, *Glyptostrobus*, *Metasequoia* και *Taxodium*) είναι φυλλοβόλα, με τα φύλλα να πέφτουν το φθινόπωρο. Τα κωνοφόρα αναπαράγονται με γύρη που παρασέρνεται από τον άνεμο. Τα σπέρματα αναπτύσσονται μέσα σε προστατευτικό κώνο.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Κωνοφόρα στο Wikimedia Commons
* Λεξιλογικός ορισμός του κωνοφόρο  στο Βικιλεξικό
# Μίτωση

Κύρια γεγονότα κατά τη μίτωση.
Ως **μίτωση** χαρακτηρίζεται η διαδικασία διχoτόμησης του κυτταρικού πυρήνα στα ευκαρυωτικά κύτταρα. Πριν από την έναρξη της μίτωσης έχει προηγηθεί η αντιγραφή του DNA και συνεπώς ο διπλασιασμός της γενετικής πληροφορίας. Μετά την αντιγραφή κάθε χρωμόσωμα αποτελείται πλέον από τα δύο αντίγραφα του DNA, που ονομάζονται αδελφές χρωματίδες. Αυτές είναι συμμετρικές και πανομοιότυπες μεταξύ τους, αφού έχουν προκύψει από την πιστή αντιγραφή του ίδιου αρχικού μορίου DNA. Οι δύο χρωματίδες κάθε χρωμοσώματος παραμένουν ενωμένες σε μία περιοχή τους, το κεντρομερίδιο.

## Τέλος της μίτωσης και διπλασιασμός

Στο τέλος της μίτωσης ακολουθεί συνήθως ο διπλασιασμός του κυττάρου (κυτοκίνηση) έτσι ώστε από το ένα αρχικό κύτταρο να προκύψουν δύο θυγατρικά. Η μίτωση και η κυτοκίνηση αποτελούν τη *μιτωτική φάση* ή Μ-φάση του κυτταρικού κύκλου, δηλαδή της διαδικασίας διαίρεσης του μητρικού κυττάρου σε δυο θυγατρικά κύτταρα, γενετικά πανομοιότυπα τόσο μεταξύ τους όσο και με το μητρικό τους κύτταρο. Μαζί με τη μεσόφαση δημιουργούν τον κύκλο ζωής του κυττάρου.

Κατά τη μεσόφαση διπλασιάζεται το DNA του κυττάρου. Σε αντίθεση με τη μείωση, κατά τη μίτωση παραμένουν τα κύτταρα διπλοειδή.

## Φάσεις

Η διαδικασία της μίτωσης είναι σύνθετη και αυστηρά καθορισμένη. Η ακολουθία των γεγονότων διαιρείται σε φάσεις, που αντιστοιχούν στην ολοκλήρωση μιας σειράς αναπαραγωγικών δραστηριοτήτων και την έναρξη της επόμενης. Αυτά τα στάδια είναι:

* η πρόφαση,
* η προμετάφαση,
* η μετάφαση,
* η ανάφαση και
* η τελόφαση.

Κατά τη διαδικασία της μίτωσης τα ζεύγη των χρωμοσωμάτων συστέλλονται και προσκολλώνται στις ίνες που συνιστούν την άτρακτο και οι οποίες τραβούν το κάθε ένα προς διαφορετικές άκρες του κυττάρου. Έπειτα το κύτταρο προχωρά στην κυτοκίνηση, κι έτσι διαιρείται παράγοντας δυο πανομοιότυπα θυγατρικά κύτταρα.

## Εξωτερικοί σύνδεσμoι
# Άλβιο

| Περίοδος | Εποχή | Στάδιο | Μεγααιώνας (εκατ.χρόνια) |
| --- | --- | --- | --- |
| Παλαιογενής | Παλαιόκαινος | Δάνιο | **νεότεροι** |
| Κρητιδική | Ύστερη | Μααστρίχτιο | 66.0 | 72.1 |
| Καμπάνιο | 72.1 | 83.6 |
| Σαντώνιο | 83.6 | 86.3 |
| Κονιάσιο | 86.3 | 89.8 |
| Τουρώνιο | 89.8 | 93.9 |
| Κενομάνιο | 93.9 | 100.5 |
| Πρώιμη | Άλβιο | 100.5 | ~113.0 |
| Άπτιο | ~113.0 | ~125.0 |
| Βαρρέμιο | ~125.0 | ~129.4 |
| Ωτερίβιο | ~129.4 | ~132.9 |
| Βαλανζίνιο | ~132.9 | ~139.8 |
| Βερριάσιο | ~139.8 | ~145.0 |
| Ιουράσια | Ύστερη | Τιθώνιο | **παλαιότεροι** |
| Υποδιαίρεση της κρητιδικής περιόδου σύμφωνα με τον ICS (2017). |

**Άλβιος** ονομάζεται η νεότερη ή ανώτερη από τις έξι γεωλογικές βαθμίδες στις οποίες υποδιαιρείται η κατωτέρα κρητιδική σειρά στρωμάτων (Πρώιμη κρητιδική).

Περιλαμβάνει τη χρονική περίοδο 113 με 100,5 εκατομμύρια χρόνια πριν. Πριν από αυτήν είναι το Άπτιο και ακολουθεί το Κενομάνιο.

Η Άλβιος περίοδος προτάθηκε για πρώτη φορά το 1842 από τον Alcide d'Orbigny και πήρε το όνομά της από την Alba, το λατινικό όνομα του ποταμού Ωμπ στη Γαλλία.

## Παραπομπές
# Καρλ Μάισνερ

| Καρλ Μάισνερ |
| --- |
|  |
| Γενικές πληροφορίες |
| Γέννηση | 1  Νοεμβρίου 1800 Βέρνη |
| Θάνατος | 2  Μαΐου 1874 Βασιλεία |
| Χώρα πολιτογράφησης | Ελβετία |
| Θρησκεία | Καλβινιστής |
| Εκπαίδευση και γλώσσες |
| Ομιλούμενες γλώσσες | Λατινικά |
| Σπουδές | Πανεπιστήμιο του Γκέτινγκεν |
| Πληροφορίες ασχολίας |
| Ιδιότητα | βοτανολόγος διδάσκων πανεπιστημίου |
| Εργοδότης | Πανεπιστήμιο της Βασιλείας |
| Οικογένεια |
| Γονείς | Καρλ Φρίντριχ Όγκουστ Μάισνερ |
| Αξιώματα και βραβεύσεις |
| Αξίωμα | Πρύτανης του Πανεπιστημίου της Βασιλείας |
|  Σχετικά πολυμέσα |
|

Ο **Καρλ Μάισνερ**, αγγλ. *Carl Daniel Friedrich Meissner* (1 Νοεμβρίου 1800 – 2 Μαΐου 1874) ήταν Ελβετός βοτανολόγος. Γεννήθηκε στη Βέρνη της Ελβετίας την 1η Νοεμβρίου 1800, βαφτίστηκε ως *Meisner* αλλά αργότερα άλλαξε το όνομά του σε *Meissner*.

Για το μεγαλύτερο μέρος της 40χρονης καριέρας του ήταν καθηγητής Βοτανικής στο Πανεπιστήμιο της Βασιλείας. Είχε σημαντική συμβολή στη βοτανική βιβλιογραφία, συμπεριλαμβανομένης της δημοσίευσης του ολοκληρωμένου έργου *Plantarum Vascularum Genera* και μονογραφιών του για τις οικογένειες *Polygonaceae* (ιδίως το γένος *Polygonum*), *Lauraceae, Proteaceae, Thymelaeaceae* και *Hernandiaceae.*

Η συμβολή του στην περιγραφή της αυστραλιανής χλωρίδας ήταν παραγωγική. Περιέγραψε εκατοντάδες αυστραλιανά είδη *Proteaceae* και πολλά αυστραλιανά είδη από άλλες οικογένειες, ιδιαίτερα των *Fabaceae, Mimosaceae* και *Myrtaceae.* Φυτικά είδη που ο ίδιος ανακάλυψε φέρουν πλέον στην βοτανική (επιστημονική) ονομασία τους το ακρωνύμιο, Meisn.

Η υγεία του επιδεινώθηκε μετά το 1866 και ήταν λιγότερο δραστήριος. Πέθανε στη Βασιλεία στις 2 Μαΐου 1874.

## Παραπομπές
# Άνδεις

| Άνδεις |
| --- |
|  |
|  |
| Ύψος | 6.962 μέτρα και 4.499 μέτρα |
| Οροσειρά | Αμερικανική Κορδιλιέρα |
| Χώρες | Βολιβία, Χιλή, Κολομβία, Ισημερινός, Περού, Βενεζουέλα και Αργεντινή |
| wikidata () |

Οι Άνδεις στα σύνορα Χιλής-Αργεντινής
Ο κώνος της Αρίτα στη βορειοδυτική αργεντίνικη πολιτεία Σάλτα.
Οι **Άνδεις** (ισπανικά: *Cordillera de los Andes*‎‎, κέτσουα: *Anti*, δηλαδή «υψηλή κορυφή») είναι η μακρύτερη οροσειρά της Γης. Καταλαμβάνει σχεδόν ολόκληρη τη δυτική ακτή της Νότιας Αμερικής, με γενική κατεύθυνση βορρά-νότου. Το μήκος τους φθάνει τα 7.000 χιλιόμετρα και το πλάτος τους υπερβαίνει σε κάποια γεωγραφικά πλάτη τα 500 χιλιόμετρα, με το φαρδύτερο μέρος μεταξύ των παραλλήλων 18° και 20° νότιου πλάτους. Τα υψίπεδα των Άνδεων δημιουργήθηκαν όταν η τεκτονική πλάκα Νάσκα ολίσθησε κάτω από τη Νοτιοαμερικάνικη πλάκα. Τα βουνά των Άνδεων εκτείνονται σε επτά χώρες: Την Αργεντινή, τη Βενεζουέλα, τη Βολιβία, τον Ισημερινό, την Κολομβία, το Περού και τη Χιλή. Μάλιστα κάποιες από αυτές, κυρίως το Περού και η Βολιβία, είναι γνωστές ως «κράτη των Άνδεων».

## Μορφολογία

Οι Άνδεις αποτελούνται από δύο συνιστώσες, την Ανατολική Κορδιλιέρα (ισπανικά: *Cordillera Oriental*‎‎) και τη Δυτική Κορδιλιέρα (ισπανικά: *Cordillera Occidental*‎‎), με μικρότερες οροσειρές, όπως την Κορδιλιέρα ντε λα Κόστα της Χιλής. Από πλευράς ύψους, οι Άνδεις αποτελούν την υψηλότερη οροσειρά έξω από την Ασία, με την υψηλότερη κορυφή τους, την Ακονκάγκουα, να φθάνει σε υψόμετρο 6.959 μέτρα πάνω από την επιφάνεια της θάλασσας. Η κορυφή του όρους Τσιμποράσο, στις Άνδεις του Ισημερινού, θεωρείται το σημείο της γήινης επιφάνειας που απέχει περισσότερο από κάθε άλλο από το κέντρο της Γης, επειδή η Γη είναι πεπλατυσμένη εξαιτίας της περιστροφής γύρω από τον άξονά της. Σε σύγκριση με τα Ιμαλάια, οι Άνδεις έχουν περίπου ίσο πλάτος αλλά υπερδιπλάσιο μήκος.

## Ηφαιστειότητα

Στην περιοχή των Άνδεων υπάρχουν περίπου 70 ηφαίστεια, πολλά από τα οποία είναι ενεργά και έχουν προκαλέσει τεράστιες καταστροφές. Κατηγοριοποιούνται σε τρεις ομάδες ανάλογα με τη γεωγραφική τους θέση: την κολομβιανο-ισημερινή, την περουβιανο-χιλιανή και την αργεντινο-χιλιανή.
Τα ηφαίστεια Τσιμποράσο (6.267 μ.) και το Κοτοπάξι (5.897 μ.) στον Ισημερινό ανήκουν στην πρώτη ομάδα. Στη δεύτερη υπάρχουν ενεργά ηφαίστεια έως το πρόσφατο παρελθόν ενώ στην τρίτη ομάδα υπάρχουν τα περισσότερα και ήταν η αιτία για τεράστιες καταστροφές, όπως ο Μεγάλος σεισμός της Βαλδίβια (1960).

## Δείτε επίσης

* Η οροσειρά των Άνδεων έδωσε το όνομά της στο πέτρωμα **ανδεσίτης**.

## Πηγές - Παραπομπές

## Εξωτερικοί σύνδεσμοι

* Λεξιλογικός ορισμός του Άνδεις  στο Βικιλεξικό
* Πολυμέσα σχετικά με το θέμα  Άνδεις στο Wikimedia Commons
# Casterman

Casterman|  |
| Νομική μορφή | ιδιωτική εταιρία |
| Κλάδος | comics industry |
| Ίδρυση | 1777 |
| Ιδρυτής | Ντονά Καστερμάν |
| Έδρα | Τουρναί, Βέλγιο |
| Μητρική | Εκδόσεις Γκαλιμάρ |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|  |
| δεδομένα () |

Η **Casterman** (*Καστερμάν*) είναι γαλλο-βελγικός εκδοτικός οίκος με ειδίκευση στα κόμικς και την παιδική λογοτεχνία, ο οποίος τυπώνει επίσης και τουριστικούς οδηγούς. Ο οίκος Casterman, που είναι πλέον ενταγμένος στον γαλλικό εκδοτικό όμιλο Flammarion (των Εκδόσεων Γκαλιμάρ), κυκλοφορεί κάθε χρόνο περί τους 250 τίτλους. Αποτελεί μία από τις μεγαλύτερες εταιρείες έκδοσης κόμικς στην Ευρώπη, έχοντας τα δικαιώματα έργων μεγάλων δημιουργών, όπως οι Hergé, Ούγκο Πρατ, Ζακ Ταρντί και Ένκι Μπιλάλ.

## Ιστορικό

Η εταιρεία ιδρύθηκε το 1780 στο Τουρναί, από τον βιβλιοπώλη Ντονά Καστερμάν (Donat Casterman). Επί δυο και πλέον αιώνες, η διοίκηση της εταιρείας πήγαινε από πατέρα σε γιο. Το 1934 ο Λουί Καστερμάν ανέλαβε την έκδοση της σειράς *Τεντέν* σε αυτελή τεύχη, με πρώτη ιστορία *Τα πούρα του Φαραώ* (την τέταρτη από τις περιπέτειες που είχαν δημοσιευτεί μέχρι τότε σε συνέχειες από το *Le Petit Vingtième*, εβδομαδιαίο νεανικό ένθετο της βελγικής εφημερίδας *Le Vingtième Siècle*). Η επιτυχία του Τεντέν έφερε και άλλα κόμικς, όπως το περιπετειώδες *Άλιξ* (1948) του Ζακ Μαρτέν. Σταδιακά, η εταιρεία επενδύει όλο και περισσότερο στα κόμικς και μέσω από τις σελίδες του περιοδικού *Τεντέν* εμφανίζονται ιστορίες των Ρενέ Γκοσινί και Αλμπέρ Ουντερζό, Ρεμόν Μουσερώ, Ντίνο Ατανάσιο και Χέρμαν.

Τη δεκαετία του 1970, η Casterman προώθησε κόμικς που απευθύνονταν σε πιο ενήλικο κοινό. Στο πλαίσιο αυτό, κυκλοφόρησε το περιοδικό *(À suivre)*, το οποίο περιείχε έργα όπως τα *Κόρτο Μαλτέζε* του Ούγκο Πρατ και *Σκοτεινές πόλεις* των Μπενουά Πέετερς και Φρανσουά Σούιτεν. Το περιοδικό σταμάτησε το 1997, αλλά είχε ήδη καταφέρει να προσδώσει λογοτεχνική ποιότητα στα κόμικς. Το 1999, η εκδοτική εξαγοράστηκε από τον όμιλο Flammarion.

Κατά τη δεκαετία του 2000, η Casterman άρχισε να συνεργάζεται με ονόματα όπως ο Ένκι Μπιλάλ και ο Ρεζίς Λουαζέλ, ενώ μετέφρασε μάνγκα και αμερικανικούς τίτλους. Τον Σεπτέμβριο του 2012, η Flammarion και κατ΄επέκταση και η Casterman αγοράστηκαν από τις Εκδόσεις Γκαλιμάρ, μια από τις μεγαλύτερες εκδοτικές εταιρείες της Γαλλίας.

## Παραπομπές

## Εξωτερικοί σύνδεσμοι

* Επίσημη ιστοσελίδα
# Παιώνια

| Παιώνια |
| --- |
|  |
| Συστηματική ταξινόμηση |
|

|  |  |
| --- | --- |
| Βασίλειο: | Φυτά (Plantae)  |
| Συνομοταξία: | Αγγειόσπερμα (Magnoliophyta) Cronquist |
| Ομοταξία: | Δικοτυλήδονα (Magnoliopsida) Cronquist |
| Τάξη: | Διλληνιώδη (Dilleniales) Cronquist |
| Οικογένεια: | Παιωνιοειδή (Paeoniaceae)  |
| Γένος: | Παιώνια* (*Paeonia*)** L. |

 |
| Είδη  |
|  |
| *Παιώνια η αρσενική* (*Paeonia mascula*)
*Παιώνια του Κλούσιου* (*Paeonia clusii*)
*Παιώνια η κριόμορφος* (*Paeonia arietina*)
*Παιώνια η παρνασσική* (*Paeonia parnassica*)
*Παιωνία η ροδία*  (*Paeonia rhodia*) |

Η **Παιώνια** (Paeonia) είναι γένος ιδιαίτερα όμορφου αγριολούλουδου που συναντάται στην ελληνική ύπαιθρο και γενικότερα στη Μεσόγειο. Στην Ελλάδα συναντώνται συνολικά πέντε διαφορετικά είδη παιώνιας. Από αυτές η πιο διαδεδομένη είναι η *Παιώνια η αρσενική* (*Paeonia mascula*) που φύεται σε πολλά βουνά της Ελλάδας ενώ σπανιότερες και ιδιαίτερα όμορφες είναι η *Παιώνια του Κλούσιου* (*Paeonia clusii*) που φύεται στην Κρήτη και στην Κάρπαθο και οι ντόπιοι ονομάζουν **πηγουνιά** καθώς και η *Παιωνία η ροδία* (*Paeonia rhodia*) η *Παιώνια της Ρόδου* που είναι ενδημική στη Ρόδο, *Παιώνια η παρνασσική* (*Paeonia parnassica*) και *Παιώνια η κριόμορφος* (*Paeonia arietina*). Παιώνιες είναι ενδημικές στην Άνω Σκαφιδωτή Πρέβεζας και στό Δολό Ιωαννίνων. Οι παιώνιες έχουν εντυπωσιακά μεγάλα άνθη με διάμετρο που ξεπερνάει τα 10 εκατοστά, συνήθως κόκκινα λευκά η ρόδινα. Έχουν ύψος που φτάνει τα 70 με 80 εκατοστά και μεγάλα παλαμοσχιδή φύλλα. Αναπτύσσονται σε ενδιάμεσα ή μεγάλα υψόμετρα και η περίοδος ανθοφορίας τους διαρκεί όλη την άνοιξη.

* Παιώνια
*
* *Παιώνια η κριόμορφος* (*Paeonia arietina*)

## Εξωτερικοί σύνδεσμοι

* Λεξιλογικός ορισμός του παιώνια  στο Βικιλεξικό
* Πολυμέσα σχετικά με το θέμα  Παιώνια στο Wikimedia Commons
*
# Γαϊλλαρδία

| Γαϊλλαρδία |
| --- |
|  Τα άνθη του είδους *Gaillardia pulchella* |
| Συστηματική ταξινόμηση |
|

|  |  |
| --- | --- |
| Βασίλειο: | Φυτά  |
| Συνομοταξία: | Αγγειόσπερμα (*Angiospermae*)  |
| Ομοταξία: | Δικοτυλήδονα (*Dicotyledonae*)  |
| Τάξη: | Αστερώδη (*Asterales*)  |
| Οικογένεια: | Σύνθετα (*Asteraceae*)  |
| Υποοικογένεια: | Αστεροΐδες (*Asteroideae*)  |
| Γένος: | **Γαϊλλαρδία (*Gaillardia*)** Foug. |

 |
| Συνώνυμα |
| * *Guentheria*, Spreng.
* *Galordia*, Raeusch.
* *Polypteris*, Less.
* *Calonnea*, Buc'hoz
* *Cercostylos*, Less.
* *Othake*, Raf.
* *Agassizia*, A.Gray & Engelm.
 |

Η **γαϊλλαρδία** (λατινική-επιστημονική ονομασία *Gaillardia*) είναι γένος δικοτυλήδονων φυτών της μεγάλης οικογένειας των συνθέτων και της υποοικογένειάς του ηλιοτρόπιου, τις αστεροΐδες. Το γένος ονομάσθηκε έτσι προς τιμή του *Gaillard de Charentonneau*, ενός Γάλλου δικαστή του 18ου αιώνα που ήταν ενθουσιώδης ερασιτέχνης βοτανολόγος. Οι γαϊλλαρδίες είναι φυτά ιθαγενή της αμερικανικής ηπείρου, αλλά πολλές ποικιλίες έχουν δημιουργηθεί από τον άνθρωπο ως καλλωπιστικά φυτά.

## Παραπομπές

## Πηγές

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 9, σελ. 212
# Μανζίνι

| Μανζίνι |
| --- |
| Μανζίνι
26°29′0″S 31°22′0″E |
|  |
| Χώρα |  Σουαζιλάνδη |
| Περιφέρεια | Μανζίνι |
| Διοικητική υπαγωγή | Μανζίνι |
| Ίδρυση | 1885 |
| Πληθυσμός | 73.000 |
| Ζώνη ώρας | UTC+02:00 |
|  Σχετικά πολυμέσα |
|

Το πρώην ξενοδοχείο Tum's George στο κέντρο της πόλης
Το **Μανζίνι** (Manzini) είναι ένα από τα μεγαλύτερα αστικά κέντρα της Σουαζιλάνδης και πρωτεύουσα της περιφέρειας Μανζίνι, γνωστό και ως «κόμβος» (The Hub) της Σουαζιλάνδης. Μέχρι το 1960 ήταν γνωστό ως Μπρέμενσντορπ (Bremersdorp) από τον Άρθουρ Μπρέμερ (Arthur Bremer) ιδιοκτήτη ενός ξενοδοχείου στην περιοχή. Το αεροδρόμιο της Σουαζιλάνδης Ματσάφα (Matsapha) Διεθνές Αεροδρόμιο, το οποίο άνοιξε την δεκαετία του 1970, βρίσκεται 10 χιλιόμετρα δυτικά της πόλης. Ο πληθυσμός της πόλης είναι 73.000 (απογραφή 2004).

Ιδρύθηκε το 1885 σαν εμπορικός σταθμός και το 1898 πήρε την ιδιότητα του δήμου. Ο Άρθουρ Μπρέμερ πούλησε το ξενοδοχείο στις βρετανικές αποικιακές αρχές, οι οποίες το χρησιμοποίησαν σαν αρχηγείο και θεώρησαν σωστό να δώσουν στον οικισμό το όνομα του Μπρέμερ. Το ντορπ σημαίνει στα Αφρικάνικα μικρό χωριό, εξ ου και Μπρέμενσντορπ (το μικρό χωριό του Μπρέμερ).

Το χωριό καταστράφηκε το 1902 εν μέσω του πολέμου των βρετανών και ολλανδών αποίκων και το διαχειριστικό κέντρο μεταφέρθηκε στην Μπαμπάνε (Mbabane), η οποία είναι σήμερα η διοικητική πρωτεύουσα και η μεγαλύτερη πόλη της Σουαζιλάνδης. Ωστόσο το Μανζίνι παρέμεινε η αγροτική, εμπορική καρδιά της Σουαζιλάνδης, κερδίζοντας το παρατσούκλι «κόμβος».

Το Μανζίνι πήρε τον ορισμό της πόλης το 1994.

## Αδελφοποιημένες πόλεις

* Κέιλι, δυτικό Γιόρκσιρ
* Ραμάλες δε λα Βικτόρια, Κανταβρία

## Εξωτερικοί σύνδεσμοι

* Πολυμέσα σχετικά με το θέμα  Μανζίνι στο Wikimedia Commons
# Μέση Ανατολή και Βόρεια Αφρική

ΟΙ χώρες της ΜΕΝΑ   Συχνά συμπεριλαμβάνονται στον χαρακτηρισμό ως χώρες της ΜΕΝΑ   Λιγότερο συχνά
Η **Μέση Ανατολή και η Βόρεια Αφρική** (Middle East and North Africa, MENA), είναι γεωγραφική περιοχή που περιλαμβάνει τη Μέση Ανατολή και τη Βόρεια Αφρική μαζί και περιλαμβάνει το μεγαλύτερο μέρος του μουσουλμανικού κόσμου. Η περιοχή δεν έχει τυποποιημένο ορισμό και οι ομαδοποιήσεις μπορεί να διαφέρουν, αλλά ο όρος συνήθως περιλαμβάνει χώρες όπως η Αλγερία, το Μπαχρέιν, η Αίγυπτος, το Ιράκ, το Ισραήλ, η Ιορδανία, το Κουβέιτ, ο Λίβανος, η Λιβύη, το Μαρόκο, το Ομάν, την Παλαιστίνη, το Κατάρ, η Σαουδική Αραβία, η Συρία, η Τυνησία, τα Ηνωμένα Αραβικά Εμιράτα και η Υεμένη.

Ο όρος "MENA" χρησιμοποιείται συχνά στον ακαδημαϊκό χώρο, τον στρατιωτικό σχεδιασμόκαι τη δημοσιογραφία. Επιπλέον, μοιράζεται μια σειρά από πολιτιστικές, οικονομικές και περιβαλλοντικές ομοιότητες στις χώρες που καλύπτει. Για παράδειγμα, ορισμένες από τις πιο ακραίες επιπτώσεις της κλιματικής αλλαγής θα γίνουν αισθητές στη MENA.

Ο όρος MENA μπορεί να θεωρηθεί ως ένα σχήμα ομαδοποίησης που συγκεντρώνει το μεγαλύτερο μέρος του Αραβικού Συνδέσμου και περιλαμβάνει ποικιλοτρόπως τους γείτονές τους, όπως το Ιράν, την Τουρκία, το Ισραήλ, την Κύπρο, τις χώρες του Καυκάσου, το Αφγανιστάν, το Πακιστάν, τη Μάλτα και άλλες.

## Παραπομπές
# Ενιαίος Εντοπιστής Πόρων

Ο όρος **Ενιαίος Εντοπιστής Πόρων** (αγγλικά: **Uniform Resource Locator**, συντμ. **URL**) δηλώνει μια διεύθυνση ενός πόρου του Παγκόσμιου Ιστού. Είναι παρόμοιο με το όνομα ενός αρχείου, αλλά κρατάει και επιπλέον πληροφορία σχετικά με το όνομα του εξυπηρετητή, καθώς και το είδος του πρωτοκόλλου που αυτός χρησιμοποιεί.

Οι ιστοσελίδες χρησιμοποιούν τα URLs για να συνδεθούν με άλλες σελίδες. Εκτός από αυτό τα URLs περιέχουν και πολλές άλλες δημοφιλείς δικτυακές εντολές όπως δείκτες προς FTP αρχεία, μηνύματα Usenet κτλ.

Ένα παράδειγμα URL είναι το  Η συγκεκριμένη διεύθυνση είναι παρακρατημένη από το RFC 2606, Section 3 για χρήση σε τεκμηρίωση ως παράδειγμα.

## Δομή ενός Βελτιστοποιημένου URL

Το URL που δημιουργείται κάθε φορά που προσθέτετε μια νέα σελίδα ή ένα άρθρο σε μία ιστοσελίδα πρέπει να είναι σύντομο, περιεκτικό, να περιέχει την κεντρική λέξη κλειδί που στοχεύετε σε επίπεδο SEO και να είναι σε πλήρη σύνδεση με το κεντρικό τίτλο (headline) και φυσικά το περιεχόμενο της σελίδας. Για παράδειγμα σε αυτό το λήμμα η κεντρική λέξη κλειδί είναι “Uniform Resource Locator“ οπότε και το URL έχει διαμορφωθεί αναλόγως.

Επιπλέον λέξεις όπως το “μου”, “από”, “τον”, “της”, “το”, “ο”, “η”, “θα”, “να”, “για” κοκ (ονομάζονται και stop words) δεν προσθέτουν καμία αξία και καλό είναι να αποφεύγονται.